Keskustelu:Haminan vaakuna

message: Hei, Haminan vaakunan päällä esiintyy kultainen muurikruunu ainakin kuntarajoilla olevissa kylteissä ja kaupungin sivuilla. Se mainitaan myös Wikipedian Muurikruunu-artikkelissa. Löytyykö tästä enemmän tietoa jostain? Esimerkiksi Iltasen kunnanvaakunakirjassa päällikekruunusta ei kerrota mitään. Olisi varmasti hyvä käsitellä aihetta tässä artikkelissa sekä lisätä tarvittaessa kruunu vaakunan päälle piirrokseen. 
Onko kruunu lisätty vaakunan päälle vasta vuoden 2013 vaakunanvaihdoksen yhteydessä, vai onko se esiintynyt siellä aiemminkin? Jos se on lisätty vasta nyt, miksi niin on tehty? Yleensähän päällikekruunuja ei mainita vaakunaselityksessä, joten sitä tuskin on muutettu, vaikka kruunu olisikin vasta myöhemmin lisätty. Siksi minusta olisi jokseenkin perusteltua lisätä kruunu vaakunan päälle myös Wikipediaan, kun kaupunki kerran itse käyttää sitä vaakunan päällikkeenä. Onko esimerkiksi Fenn-O-maniCilla jotain lisätietoa tai näkemyksiä asiaan?
--Samppa Pamppanen (keskustelu) 22. huhtikuuta 2021 kello 13.53 (EEST)
replies: text: Tosiaan kaupunki näyttää itse käyttävän muurikruunullista mallia vaakunasta. Täällä käytetty malli perustuu Numersin vuonna 1952 laatimaan malliin, jossa ei muurikruunua ollut. Ilmeisesti on ollut käytäntönä käyttää täällä wikissä kuntien käyttämiä malleja, esimerkiksi Uudenkaupungin vaakunassakaan ei alkuperäisen mallin mukaan kruunua ollut, mutta kaupunki on sen ottanut käyttöön myöhemmin. Vastaavanlaisesti esimerkiksi Hangolle ja Iisalmelle on aikoinaan muurikruunut annettu, mutta kunnat ovat ne poistaneet käytöstä. Voin siis laittaa Haminankin vaakunatiedostoon muurikruunun kaupungin käyttämän mallin mukaan. --Fenn-O-maniC (keskustelu) 22. huhtikuuta 2021 kello 14.21 (EEST)

text: Lisäyksenä vielä, vaikuttaisi siltä, että kruunullinen vaakuna on ollut käytössä jo ainakin 1953 julkaistuissa postimerkeissä, joten on hyvin mahdollista että kruunullinen malli on ollut käytössä jo sen siistimisestä asti, vaikkei sitä Numersin piirroksessa olekaan käytetty. --Fenn-O-maniC (keskustelu) 22. huhtikuuta 2021 kello 14.31 (EEST)
replies: text: :Hei, kiitos Fenn-O-Manicille taas vastauksesta ja valmiudesta piirrostyöhön! Jännittävää, että kruunusta ei sen enempää kuitenkaan ole missään kerrottu, vaikka se on jo 1950-luvulla ollut käytössä. Luulisi, että jossain olisi asiasta kerrottu, mutta ainakaan nopealla nettihaulla ei löytynyt lisätietoa. Haminan kaupungilla ei taida olla edes historiikkia, jossa käsiteltäisiin vuoden 1910 jälkeisiä aikoja. Sellaisesta olisi voinut saada lisätietoja vaakunasta.

text: :Mainitsit muuten Iisalmen ja Hangon vaakunat. Onko niissä ollut nykyisten vaakunoiden aikana päällikekruunuja käytössä, vai ovatko ne poistuneet uudelleenpiirtämisten yhteydessä? --Samppa Pamppanen (keskustelu) 22. huhtikuuta 2021 kello 14.52 (EEST)
replies: text: ::Monissa kuntien historiikeissä ja pitäjänkirjoissa tosiaan on vaakunoiden valintaprosessista kirjoitettu, mahdollisesti kruunua on tuolloin 1952 Haminassakin käsitelty. En usko että asiaa on sen jälkeen paljoakaan mietitty.

text: ::Molemmat vaakunat on uudelleenpiirretty kruunujen kanssa, mutta kruunut eivät jostain syystä ole lopulta käyttöön päätyneet. Alkuperäispiirrokset Hangon ja Iisalmen vaakuinoista. --Fenn-O-maniC (keskustelu) 22. huhtikuuta 2021 kello 15.00 (EEST)

text: :Kiitos! Nopeaa ja hyvää työtä! --Samppa Pamppanen (keskustelu) 23. huhtikuuta 2021 kello 14.36 (EEST)
replies: text: ::Kiitos! --Fenn-O-maniC (keskustelu) 25. huhtikuuta 2021 kello 09.56 (EEST)
thread_title:  Muurikruunu